26700 Jones Loop Road, Punta Gorda, FL, 33982 - Photos, Videos & More!
26700 JONES LOOP ROAD Punta Gorda, FL
Lot Size Square Feet 4464899
Road Frontage Type Interchange, Interstate
I have a question about MLS#C7243477 at 26700 JONES LOOP ROAD
I'd like to go see MLS#C7243477 located at 26700 JONES LOOP ROAD Raaisel om 36 olifante se dood | Netwerk24
Raaisel om 36 olifante se dood
Deur Elise Tempelhoff 18 Mei 2020 22:32
Die Botswana-regering het inwoners van verskeie streke in die Okavango-delta gewaarsku om weg te bly van die karkasse van 36 olifante wat die afgelope week hier aan ’n onbekende oorsaak dood is.
Die departement van wildlewe en nasionale parke in die Seronga-gebied in die Okavango het die naweek in ’n verklaring ’n beroep op inwoners van die dorpies Gunotsoga en Eretsha gedoen om nie van die vleis van die olifante te eet nie omdat niemand nog weet wat die diere se soos veroorsaak het nie.
Die regering is besig met nadoodse ondersoeke.
Verskeie veeartse het gesê die olifante is moontlik vergiftig of is aan miltsiekte (antraks) dood.
Amptenare het gesê die diere is beslis nie gestroop nie omdat almal nog hul tande het.
Dimakatso Ntshebe, streekskoördineerder van die departement, het gesê amptenare het Vrydag 16 olifantkarkasse in die delta gekry. Hulle het die naweek bote en vliegtuie gebruik om die gebied verder te fynkam en het op die res van die karkasse afgekom.
Die soektog na nog dooie olifante het teen Maandagmiddag voortgeduur.
Ntshebe het gesê as dit blyk die diere is aan miltsiekte dood, sal al die karkasse verbrand moet word.
Dr. Wave Kasheeka, staatsveearts, vermoed dat die olifante nie aan miltsiekte dood is nie omdat die siekte gewoonlik nie in die herfs uitbreek nie.
Geeneen van die olifante het skietwonde gehad nie.
Dit is onseker wanneer die resultate van die laboratoriumtoetse bekend sal wees.
Meer oor: Botswana | Olifante
Groot wild op regering se spyskaart
Virus red olifante van skietdood